Lapa Uitgewers se e-boekrak - Afrikaans.com
Met Afrikaans.com en Lapa Uitgewers se e-boekrak kan jy nie net die beskrywing van ’n boek lees nie … maar sommer die hele eerste hoofstuk! Hierdie maand se boeke is almal ernstig van aard … heerlike pitkos, maar hulle lees maklik. Die boeke is almal as e-boeke beskikbaar en kan dus aangeskaf word sonder om jou huis te verlaat … perfekte leesstof vir die isolasie-tydperk.
Oorlewingsgids vir ‘n bedonnerde diva
Dit is Simoné se annus horribilis. Op vier-en-veertig stap sy vir die tweede keer uit ’n huwelik, bankrot, werkloos, moedeloos, verbrysel. Al wat sy het om van vier-en-veertig jaar te wys, is ’n bedenklike verlede, ’n tienerseun wat skaars met haar praat, en die besef van mislukking en ontoereikendheid wat soos ’n meulsteen om haar nek hang. Al waarheen sy het om te gaan, is die kleinburgerlike dorp op die Oos-Vrystaatse platteland waar sy grootgeword het, waar haar konserwatiewe ma en konvensionele suster haar gedurig aan haar tekortkominge kan herinner. Rock bottom, dis waar sy is.
Sy is so verskriklik eensaam. So verskriklik bang. Haar hart is verskriklik stukkend. Mentje, ’n Nederlandse oorlogswesie, beleef die Tweede Wêreldoorlog in al sy genadeloosheid in ’n geheime kamp. Terselfdertyd sluit ’n Suid-Afrikaner by die Britse Leër aan. Wat sal gebeur as die twee se paaie kruis? Vir Mentje wag daar dalk tog doel en redding …
Drie vroue en ‘n meisie
“Ek het vir prof ’n storie om te skryf.” Só begin Drie vroue en ’n meisie toe die mooie Katryn een middag ná klas ongenooid voor die skryfkunsprofessor se lessenaar kom staan om hom in te lig dat hy haar familiegeskiedenis gaan skryf. Die ellendige saga en lotgevalle van drie generasies vroue wat begin by Katryn se grootjie in die miserabelheid van die delwerye van Miersehoop wat byna reeds uitgewerk is. Wat gebeur toe? Lees en vind uit.
In die somer van 1838 vertrek die Voortrekkerleier Piet Retief en sowat 100 manne na die Zoeloekoning Dingaan om oor grond vir die trekkers te onderhandel. In die laer by Doornkop wag sy vrou Magdalena op hulle terugkeer. Die afloop van hierdie sending na Dingaan is wyd opgeteken as die Slag van Bloedrivier. Byna 180 jaar later is Hanna op soek na wat ook al Magdalena nagelaat het. Vroeg in hierdie soektog loop Hanna haar vas in ’n plaasmoord waarvoor sy nie antwoorde het nie en nou die antwoorde moet soek.
“Weet jy wat is die heel beste van flat rock bottom wees? As jy eers dáár is, kan alles en enigiets jou droom wees.” Dit was die woorde van Drien Welman aan haar oudste seun Bennie wanneer hulle vir die soveelste keer by die laaste stukkie kos in die huis gekom het. Bennie neem die leser terug na sy grootwordjare waar die Welman-gesin van nege op Simmer Deep gewoon het – van die middel sestigs tot middel tagtigs.
Hou die Lapa boekrak dop vir nog lekker leesstof in Meimaand!